pythainlp/thaigov-v2-corpus-22032023 huggingface dataset:
วันเสาร์ที่ 9 เมษายน 2565
รัฐบาลช่วยลูกจ้างเดอะวันประกันภัย รับเงินสงเคราะห์เพิ่มกว่า 2 ล้านบาท
นายกรัฐมนตรีกำชับรมว.แรงงาน ช่วยเหลืออดีตลูกจ้าง บมจ. เดอะ วัน ประกันภัยให้ได้รับสิทธิประโยชน์ตามกฎหมาย พร้อมจ่ายเงินสงเคราะห์ กรณีนอกจากค่าชดเชยให้กับลูกจ้างจำนวน 340 คน รวม 2,346,769.26 บาท เพื่อบรรเทาความเดือดร้อนให้แก่ลูกจ้าง
นายสุชาติ ชมกลิ่น รัฐมนตรีว่าการกระทรวงแรงงานกล่าวว่ารัฐบาลภายใต้การนำของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงานได้แสดงความห่วงใยถึงอดีตลูกจ้างบริษัท เดอะ วัน ประกันภัย จำกัด (มหาชน) เนื่องจากบริษัทฯ ได้ปิดกิจการส่งผลให้ลูกจ้างตกงานทันที และได้รับความเดือดร้อนในการดำรงชีพ จึงสั่งการให้กรมสวัสดิการและคุ้มครองแรงงานเข้าช่วยเหลือลูกจ้างให้ได้รับสิทธิประโยชน์ตามกฎหมาย ซึ่งในเดือนกุมภาพันธ์ที่ผ่านมา กรมสวัสดิการและคุ้มครองแรงงานได้จ่ายเงินสงเคราะห์ลูกจ้างแล้วเป็นจำนวนเงิน 5,027,890 บาท และในวันที่ 31 มีนาคม 2565 คณะกรรมการกองทุนสงเคราะห์ลูกจ้างได้มีมติเห็นชอบในการจ่ายเงินสงเคราะห์ กรณีอื่นนอกจากค่าชดเชย เพิ่มให้แก่อดีตลูกจ้างบริษัทดังกล่าวจำนวน 340 คน รวมเป็นเงินทั้งสิ้น 2,346,769.26 บาท เพื่อบรรเทาความเดือดร้อนให้แก่ลูกจ้าง ซึ่งลูกจ้างจะได้รับเงินสงเคราะห์ภายในเดือนเมษายนนี้
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ลูกจ้างที่มีสิทธิได้รับเงินสงเคราะห์จากกองทุนสงเคราะห์ลูกจ้างเพิ่ม เป็นกรณีที่พนักงานตรวจแรงงานมีคำสั่งให้นายจ้างจ่ายค่าชดเชยหรือเงินอื่น แต่นายจ้างไม่มีการจ่ายค่าชดเชยให้ลูกจ้าง โดยลูกจ้างต้องมายื่นขอรับเงินกองทุนสงเคราะห์ฯ ที่สำนักงานสวัสดิการและคุ้มครองแรงงานกรุงเทพมหานครพื้นที่ 1-10 และสำนักงานสวัสดิการและคุ้มครองแรงงานจังหวัดทุกจังหวัด ทั้งนี้ กสร.จะดำเนินการให้ความช่วยเหลือด้านเงินสงเคราะห์จากกองทุนสงเคราะห์ลูกจ้างต่อไป หากมีข้อสงสัย สามารถติดต่อสายด่วนโทร 1506 กด 3 หรือ 1546 และทางสื่อออนไลน์ของกรมทุกช่องทาง
วันพฤหัสบดีที่ 19 พฤษภาคม 2565
นายกฯ ตรวจติดตามการแก้ไขปัญหาน้ำท่วมขังย่านบางเขน ย้ำทุกหน่วยงานบูรณาการเร่งแก้ปัญหาวางแผนการระบายน้ำให้มีประสิทธิภาพ ลดความเดือดร้อนของประชาชนให้ได้โดยเร็ว สั่งการเตรียมแผนรองรับ
นายกฯ ตรวจติดตามการแก้ไขปัญหาน้ำท่วมขังย่านบางเขน ย้ำทุกหน่วยงานบูรณาการเร่งแก้ปัญหาวางแผนการระบายน้ำให้มีประสิทธิภาพ ลดความเดือดร้อนของประชาชนให้ได้โดยเร็ว สั่งการเตรียมแผนรองรับเพื่อแก้ไขปัญหาในอนาคต พร้อมเป็นกำลังใจให้ผู้ปฏิบัติงาน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (19 พฤษภาคม 2565) เวลาประมาณ 12.45 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ตรวจติดตามการแก้ไขปัญหาน้ำท่วมขังในพื้นที่เขตบางเขน ณ บริเวณอนุเสาวรีย์หลักสี่ (วงเวียนบางเขน) เขตบางเขน กรุงเทพมหานคร โดยมี นายขจิต ชัชวานิชย์ ปลัดกรุงเทพมหานคร และหน่วยงานที่เกี่ยวข้องนำตรวจเยี่ยมพร้อมรายงานสถานการณ์การระบายน้ำและพื้นที่น้ำท่วมขังในพื้นที่เขตกรุงเทพมหานคร เมื่อวันที่ 18 - 19 พฤษภาคมที่ผ่านมา โดยขณะนี้สถานการณ์ได้กลับมาเป็นปกติแล้ว 9 จุด และอยู่ระหว่างการเร่งระบายน้ำออกจากพื้นที่ 6 จุด ทั้งนี้ จากการติดตั้งเครื่องสูบน้ำเพิ่มเติมและเร่งระบายน้ำลงคลองไผ่เขียว และคลองรางแก้ว-รางอ้อ คาดว่าภายในวันนี้น้ำท่วมขังจะแห้งเป็นปกติ
โอกาสนี้ นายกรัฐมนตรีห่วงใย และกล่าวว่าได้มีการติดตามสถานการณ์โดยตลอด และกำชับทุกหน่วยงานที่เกี่ยวข้องเร่งแก้ปัญหาการระบายน้ำ โดยรัฐบาลได้สนับสนุนงบประมาณเพื่อการแก้ไขปัญหาดังกล่าวอย่างบูรณาการ เน้นการเพิ่มศักยภาพในการระบายน้ำและแก้ปัญหาน้ำท่วมในพื้นที่ในทันที โดยได้มอบหมายให้กระทรวงมหาดไทยเป็นหน่วยงานหลักในการดูแลรับผิดชอบและประสานงานร่วมกับสำนักการระบายน้ำกรุงเทพมหานคร และกรมป้องกันและบรรเทาสาธารณภัย โดยเน้นย้ำให้เร่งแก้ไขปัญหาความเดือดร้อนของพี่น้องประชาชนให้ได้โดยเร็วที่สุด โดยเฉพาะการระบายน้ำให้ทันกับสถานการณ์ เพื่อช่วยเหลือและบรรเทาความเดือดร้อนให้แก่ประชาชนได้อย่างทันท่วงที นอกจากนี้ต้องเตรียมแผนรองรับปริมาณน้ำฝนในช่วงฤดูฝนที่กำลังจะมาถึงโดยขอให้ทุกหน่วยงานเตรียมความพร้อม ทั้งแผนหลัก แผนสำรอง เพื่อรองรับและแก้ปัญหาในอนาคตด้วย เช่น การพร่องน้ำในคูคลอง โดยบูรณาการการทำงานร่วมกันเพื่อแก้ปัญหาการระบายน้ำให้สมบูรณ์และเป็นไปอย่างมีประสิทธิภาพ
พร้อมกันนี้ นายกรัฐมนตรี กล่าวย้ำว่าการบูรณาการการทำงานของทุกภาคส่วนเป็นสิ่งจำเป็นและมีความสำคัญในการช่วยเหลือประชาชน โดยต้องเร่งสำรวจดูแลความเดือดร้อน เพื่อลดและบรรเทาความเดือดร้อนของประชาชนให้เหลือน้อยที่สุด รวมทั้งเร่งระบายน้ำให้เร็วขึ้น เพื่อลดความเสียหายให้กับประชาชน และมีระบบการแจ้งเตือนให้ประชาชนเตรียมความพร้อมให้ทันต่อสถานการณ์ที่จะเกิดขึ้น ทั้งนี้ขอความร่วมมือให้ทุกคนเข้าใจในสถานการณ์ที่เกิดขึ้นเพราะไม่มีใครต้องการให้เกิด โดยยืนยันรัฐบาลมีความมุ่งมั่นและตั้งใจในการแก้ปัญหาเพื่อลดความเสียหายและลดความเดือดร้อนให้กับประชาชนให้ได้มากที่สุดพร้อมเป็นกำลังใจให้กับผู้ปฏิบัติงานทุกคน
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 16 ธันวาคม 2564
กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๓/๒๕๖๕
กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๓/๒๕๖๕
ในวันพฤหัสบดีที่ ๑๖ ธันวาคม ๒๕๖๔ เวลา ๐๙.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการบริหารกองทุนยุติธรรม ครั้งที่ ๓/๒๕๖๕ โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม นายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม และคณะอนุกรรมการฯ เข้าร่วมฯ ณ ห้องประชุม ๑๐-๐๖ ชั้น ๑๐ อาคารกระทรวงยุติธรรม และผ่านระบบการประชุมทางไกล (Video Conference)
โดยที่ประชุม ได้รายงานผลการดำเนินงานตามกรอบหลักเกณฑ์การประเมินผลการดำเนินงาน ทุนหมุนเวียน ประจำปีบัญชี ๒๕๖๕ รายงานความคืบหน้าทางคดี รวมถึงได้พิจารณา (ร่าง) กรอบแนวทางการจัดทำแผนปฏิบัติการกองทุนยุติธรรม (พ.ศ. ๒๕๖๖ – ๒๕๗๐) ให้คณะอนุกรรมการฯ รับทราบ
วันอังคารที่ 4 มกราคม 2565
เดินหน้าพัฒนาทรัพยากรธรรมชาติ ปี 2565
วันอังคารที่ 4 ม.ค. 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมการยกระดับคุณภาพชีวิตประชาชนด้านทรัพยากรธรรมชาติและสิ่งแวดล้อมอย่างยั่งยืนตลอดปี 2565 ประกอบด้วย การจัดที่ดินเพื่ออยู่อาศัยและทำกินให้แก่ชุมชน รวมกว่า 3 ล้านไร่ จัดหาและพัฒนาแหล่งน้ำเพื่ออุปโภคบริโภคในโครงการอนุรักษ์ฟื้นฟูพัฒนาแหล่งน้ำและบริหารจัดการน้ำ 97 แห่ง มีประชาชนได้ประโยชน์ 27,875 ครัวเรือน พื้นที่เกษตรกว่า 83,000 ไร่ เพิ่มประสิทธิภาพระบบกระจายน้ำ 122 แห่ง โดยมีครัวเรือนได้รับประโยชน์กว่า 21,000 ครัวเรือน พื้นที่เกษตรกว่า 74,000 ไร่ จัดหาและพัฒนาแหล่งน้ำบาดาล 1,247 แห่ง ซึ่งจะมีประชาชนได้ประโยชน์ กว่า 990,000 ราย รวมถึง มีทุนสนับสนุนโครงการโคกหนองนาโมเดล วงเงิน 50 ล้านบาท สำหรับเครือข่าย รวม 100 โครงการทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 18 กันยายน 2564
ชาวแฟลตดินแดงปลื้ม ลุงตู่ ลุงป้อม ห่วงใย มอบ รมว. เฮ้ง แจกข้าวกล่องบรรเทาความเดือดร้อน
ชาวแฟลตดินแดงปลื้ม ลุงตู่ ลุงป้อม ห่วงใย มอบ รมว. เฮ้ง แจกข้าวกล่องบรรเทาความเดือดร้อน
เมื่อวันที่18กันยายน2564นายสุชาติชมกลิ่นรัฐมนตรีว่าการกระทรวงแรงงานลงพื้นที่มอบข้าวกล่องครัวลุงตู่ลุงป้อมซึ่งได้ให้แม่ค้าในชุมชนได้ทำข้าวกล่องในมื้อเย็นเพื่อให้มีอาชีพมีรายได้จำนวน1,500กล่องเพื่อนำไปแจกจ่ายให้แก่ชาวบ้านชุมชนดินแดงที่ได้รับผลกระทบจากโควิด-19จำนวน3แห่งๆละ500กล่องประกอบด้วยเมนูข้าวคลุกกะปิข้าวไก่ผัดขิงไข่ต้มข้าวมันไก่ต้มข้าวมันไก่ทอดข้าวแพนงหมูได้แก่จุดแรกที่โครงการฟื้นฟูเมืองดินแดงระยะที่1 (ดินแดงแปลงจี)หลังมัสยิดมูฮายีรีนจุดที่สองที่บริเวณสนามอาคาร8ชั้นแยกประชาสงเคราะห์ตรงข้ามโรงเรียนพิบูลประชาสรรค์และจุดที่สามที่บริเวณลานกีฬา51ซอยประชาสงเคราะห์11ใกล้ตลาดเคหะชุมชนดินแดง2โดยมีนายวิชาญเขียวแก้วประธานคณะกรรมการเคหะชุมชนดินแดง2และชาวแฟลตดินแดงร่วมรับมอบโดยนายสุชาติกล่าวว่าพลเอกประยุทธ์จันทร์โอชานายกรัฐมนตรีและพลเอกประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานมีความห่วงใยพี่น้องผู้ใช้แรงงานและประชาชนทั่วไปที่ได้รับผลกระทบจากสถานการณ์โควิด-19โดยเฉพาะผู้สูงอายุเด็กเล็กผู้ป่วยติดเตียงและชาวแฟลตดินแดงที่ไม่มีรายได้เนื่องจากผลกระทบโควิดจึงได้มอบหมายให้ผมในฐานะรัฐมนตรีว่าการกระทรวงแรงงานลงพื้นที่มอบข้าวกล่องซึ่งได้ให้แม่ค้าในชุมชนได้ทำข้าวกล่องเพื่อให้มีอาชีพมีรายได้วันละ1,500กล่องเพื่อนำไปแจกจ่ายให้แก่ชาวบ้านชุมชนดินแดงที่ได้รับผลกระทบจากสถานการณ์การแพร่ระบาดของโควิด-19ในมื้อเย็นรวมทั้งสิ้น3แห่งๆละ500กล่องเริ่มตั้งแต่วันที่16ก.ย. -12ต.ค.64เป็นเวลา27วันเพื่อบรรเทาความเดือดร้อนในเบื้องต้นช่วยแบ่งเบาภาระค่าใช้จ่ายในครอบครัว
สำหรับชุมชนเคหะดินแดงมีอาคารที่พักจำนวน55อาคารห้องพัก7,697ห้องมีประชาชนพักอาศัยทั้งสิ้น29,810คนมีกลุ่มเปราะบางครัวเรือนที่มีผู้สูงอายุช่วยเหลือตนเองไม่ได้300ครัวเรือนมีผู้พิการที่ต้องดูแลช่วยเหลือ100ครัวเรือนสำหรับมาตรการป้องกันโควิด-19คณะกรรมการเคหะชุมชนดินแดงมีการประชาสัมพันธ์ให้ประชาชนผู้อยู่อาศัยได้สวมใส่หน้ากากอนามัยตลอดเวลาเมื่อออกจากที่พักมีการตรวจคัดกรองโควิด-19แก่แม่ค้าพ่อค้าในตลาดกลางเคหะชุมชนดินแดงรวมทั้งกำชับให้มีการปฏิบัติตามมาตรการของศบค.อย่างเคร่งครัดอีกด้วย
+++++++++++++++++++
กองเผยแพร่และประชาสัมพันธ์
17กันยายน2564
วันอาทิตย์ที่ 12 กันยายน 2564
เพิ่มด่านนำเข้าส่งออกไทย-จีน อำนวยความสะดวกสินค้าเกษตร
วันอาทิตย์ที่ 12 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบเพิ่มจุดนำเข้าและส่งออกด่านพรมแดนไทย-จีนในภาคผนวกของพิธีสารว่าด้วยข้อกำหนดในการกักกันโรคและตรวจสอบสำหรับการส่งออกและนำเข้าผลไม้ผ่านประเทศที่ 3 รวม 7 ด่าน ประกอบด้วย จุดนำเข้าส่งออกของประเทศจีน จำนวน 6 ด่าน ได้แก่ ด่านหลงปัง ด่านรถไฟโม่ฮาน ด่านสุยโข่ว ด่านเห่อโข่ว ด่านรถไฟเห่อโข่ว และด่านเทียนป่าว ซึ่งเป็นส่วนหนึ่งในการเตรียมความพร้อมเปิดด่านสากลใหม่ของจีน และจุดนำเข้าส่งออกของไทย จำนวน 1 ด่าน คือ ด่านหนองคาย เพื่อรองรับการขนส่งสินค้าผ่านเส้นทางรถไฟความเร็วสูงลาว-จีน โดยทั้ง 7 ด่านนี้ จะช่วยอำนวยความสะดวกแก่ผู้ประกอบการไทยในการส่งออกสินค้าเกษตรไปยังประเทศจีนได้อย่างรวดเร็วมากขึ้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 13 สิงหาคม 2564
รมว.พม. ตรวจเยี่ยมโรงพยาบาลสนาม มทบ. 11 พร้อมเปิดรับกลุ่มเปราะบางป่วยโควิด-19  ภายในสิ้นเดือนสิงหาคมนี้
รมว.พม. ตรวจเยี่ยมโรงพยาบาลสนาม มทบ. 11 พร้อมเปิดรับกลุ่มเปราะบางป่วยโควิด-19 ภายในสิ้นเดือนสิงหาคมนี้
เมื่อวันที่ 8 ส.ค. 64เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์(รมว.พม.) พร้อมด้วยคณะผู้บริหารกระทรวง พม. และนพ.พิชญา นาควัชระ ผู้อำนวยการโรงพยาบาลธนบุรี บำรุงเมือง ร่วมลงพื้นที่ตรวจเยี่ยมความพร้อมของโรงพยาบาลสนามสำหรับกลุ่มเปราะบาง ณ มณฑลทหารบกที่ 11 (มทบ. 11) ถนนแจ้งวัฒนะ เขตหลักสี่ กทม. ซึ่งเป็นศูนย์พักคอย (Community Isolation - CI) ขนาด 200 เตียง สำหรับกลุ่มเปราะบางที่เป็นผู้ป่วยโควิด-19 กลุ่มสีเขียว ที่มีอาการไม่มาก หรือไม่มีอาการ
นายจุติ กล่าวต่อไปว่า วันนี้ ตนขอขอบคุณหน่วยงานภาครัฐ กองทัพ ภาคเอกชน ภาคประชาชน และอาสาสมัครที่เข้ามาทำงานร่วมกัน เพื่อบอกว่าชีวิตทุกคนมีค่ามีความหมาย และโรงพยาบาลสนามสำหรับกลุ่มเปราะบางแห่งนี้เกิดขึ้นได้ภายใน 2 สัปดาห์ ทำให้เราเห็นถึงความตั้งใจจริง ทั้งนี้ มีการฝึกทีมงานพยาบาล เพื่อให้มีความเชี่ยวชาญในการทำงานซึ่งมีความละเอียดอ่อนเป็นอย่างมาก เพราะเวลาเป็นสิ่งที่มีค่ามากสำหรับการช่วยชีวิต อีกทั้งมีทั้งเครื่องเอ็กซเรย์ และห้อง Lab ตรวจเชื้อ ที่มีผลต่อการรักษาชีวิตของผู้ป่วยที่ต้องการยาและหมอรักษาที่ถูกทางที่สุด ทั้งนี้ ตนรู้สึกดีใจกับโรงพยาบาลสนามแห่งนี้ที่เกิดขึ้น ทำให้เห็นว่าคนไทยไม่ทอดทิ้งกัน เรื่องเงินนับเป็นเรื่องเล็กน้อยมากสำหรับชีวิตคนที่รัฐบาลจะต้องรักษา ฉะนั้น วันนี้จึงเป็นสิ่งที่ยืนยันได้ว่า ทุกภาคส่วนและทุกคนได้เข้ามาช่วยกันรักษาชีวิตคนไทยไว้และเราจะต้องชนะ
นายจุติ กล่าวต่อไปอีกว่า โรงพยาบาลสนามสำหรับกลุ่มเปราะบางแห่งนี้ จะสามารถรองรับผู้ป่วยโควิด-19 กลุ่มสีเขียวได้ 200 เตียง และคาดว่าจะเริ่มเปิดรับผู้ป่วยได้ภายในสิ้นเดือนสิงหาคมนี้ โดยใช้อาคารโรงยิม 2 แห่ง และแหล่งสมาคมนายทหาร ทำเป็นของศูนย์พักคอย ซึ่งจะเป็นส่วนขยายเฟสที่ 3 ในพื้นที่ของโรงพยาบาลสนาม มทบ.11 ทั้งนี้ กระทรวง พม. จะได้มีความร่วมมือในการสนับสนุนเจ้าหน้าที่และอาสาสมัครพัฒนาสังคมและความมั่นคงของมนุษย์ (อพม.) เข้ามาช่วยทำงานในโรงพยาบาลสนามแห่งนี้ในส่วนของ Back Office อาทิ การคีย์ข้อมูล การลงทะเบียน และการอำนวยความสะดวกผู้ป่วย เป็นต้น
นพ.พิชญา กล่าวเพิ่มเติมว่า สถานการณ์โควิด-19 ระลอกนี้ ทำให้มีผู้ป่วยโควิด-19 จำนวนมาก และสิ่งที่เป็นปัญหาของระบบสาธารณสุขในขณะนี้คือ ขาดโรงพยาบาลที่จะรองรับผู้ป่วยกลุ่มสีเหลืองและสีแดง ซึ่งเราได้รับความกรุณาจากกองทัพบก มทบ.11 และกระทรวงสาธารณสุข จัดตั้งโรงพยาบาลสนาม มทบ.11 ซึ่งได้มีการเปิดเฟส 1 154 เตียง และรับผู้ป่วยเต็มแล้ว ขณะนี้ เราตัดสินใจเปิดเฟส 2 152 เตียง ดังนั้น เมื่อรวมกันทั้ง 2 เฟส จะมีทั้งสิ้น 306 เตียง โดยในเฟส 2 จะมีความพร้อมทั้งห้องความดันลบ แต่ยูนิตจะมีมอนิเตอร์และวงจรปิด และมีที่เอ็กซเรย์แยกส่วน ทั้งนี้ ตนขอขอบคุณรัฐบาล นายกรัฐมนตรี และรัฐมนตรีว่าการกระทรวง พม. ที่ได้มาเยี่ยมและจะจัดส่งเจ้าหน้าที่และอาสาสมัคร พม. มาช่วยทำงานที่โรงพยาบาลสนามแห่งนี้
วันจันทร์ที่ 18 กรกฎาคม 2565
“อลงกรณ์” โชว์ผลงานเด่น “เกษตรฯ - พาณิชย์” ส่งออกสินค้าเกษตร-อาหารเพิ่มขึ้น 20%
“อลงกรณ์” โชว์ผลงานเด่น “เกษตรฯ - พาณิชย์” ส่งออกสินค้าเกษตร-อาหารเพิ่มขึ้น 20% สร้างรายได้เข้าประเทศเฉียด 5 แสนล้าน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ว่า แม้จะเผชิญกับวิกฤติซ้อนวิกฤติทั้งโควิด-19 และสงครามรัสเซีย-ยูเครน ส่งผลกระทบทำให้ต้นทุนการผลิตของสินค้าเพิ่มสูงขึ้น และยังเผชิญกับมาตรการป้องกันการปนเปื้อนโควิด แต่ประเทศไทยก็สามารถสร้างรายได้เข้าประเทศจากการส่งออกสินค้าเกษตร อาหาร และเครื่องดื่ม ช่วง 5 เดือนแรกของปีนี้ (ม.ค.-พ.ค.) มีมูลค่ารวม 467,255.60 ล้านบาท เพิ่มขึ้น 20.16%
โดยมีสินค้าเกษตรอาหารที่ส่งออกสำคัญ 5 อันดับแรก ตามมูลค่าส่งออก ดังนี้ 1. ผัก ผลไม้สดแช่เย็น แช่แข็ง และแห้ง มูลค่า 90,911.75 ล้านบาท เพิ่ม 10.16% 2. ผลิตภัณฑ์มันสำปะหลัง มูลค่า 71,870.68 ล้านบาท เพิ่ม 39.37% 3. อาหารทะเลสด แช่เย็น แช่แข็ง กระป๋อง และแปรรูป (รวมทูน่ากระป๋องและแปรรูป แต่ไม่รวมกุ้งสด แช่เย็น แช่แข็ง และแปรรูป) มูลค่า 59,225.16 ล้านบาท เพิ่ม 19.92% 4. ไก่สดแช่เย็น แช่แข็ง และแปรรูป มูลค่า 50,259.71 ล้านบาท เพิ่ม 15.54% 5. ข้าว มูลค่า 47,802.76 ล้านบาท เพิ่ม 34.55%
“ปัจจัยที่มีผลโดยตรงต่อการเติบโตของการส่งออกสินค้าเกษตร และอาหารมาจากการผนึกการทำงานร่วมกันระหว่างกระทรวงเกษตรฯ และกระทรวงพาณิชย์ ตามนโยบายตลาดนำการผลิตโมเดลเกษตร-พาณิชย์ทันสมัย ตั้งแต่ปลายปี 2562 จนถึงปัจจุบัน” นายอลงกรณ์ กล่าว
วันเสาร์ที่ 12 กุมภาพันธ์ 2565
​โฆษกรัฐบาลสวน "เพื่อไทย" อย่ามโน รัฐบาลอยู่ไม่ถึงประชุมเอเปคเดือน พ.ย. ลั่นไม่คิดยุบสภาฯ เพื่อเสียงบจัดเลือกตั้งมหาศาล แลกกับความหวังริบหรี่ของคนบางกลุ่ม
​โฆษกรัฐบาลสวน "เพื่อไทย" อย่ามโน รัฐบาลอยู่ไม่ถึงประชุมเอเปคเดือน พ.ย. ลั่นไม่คิดยุบสภาฯ เพื่อเสียงบจัดเลือกตั้งมหาศาล แลกกับความหวังริบหรี่ของคนบางกลุ่ม เหน็บรัฐบาลพร้อมชี้แจง ไม่จำเป็นต้องกลัวศึกซักฟอกที่ข้อมูลไร้นำ้หนัก
วันนี้ (12 ก.พ. 2565) นายธนกร วังบุญคงชนะ โฆษกประจำสำนักประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า พล.อ.ประยุทธ์ จันทร์โอชา นายกฯ และรมว.กลาโหม แถลงว่า รัฐบาลพร้อมเป็นเจ้าภาพประชุมกรอบความร่วมมือทางเศรษฐกิจในภูมิภาคเอเชีย-แปซิฟิก (APEC 2022) ต้อนรับผู้นำนานาชาติสู่ไทยในเดือนพ.ย.นั้นไม่น่าเป็นไปได้ เพราะต้องเจอทั้งศึกในและศึกนอกว่า การที่พรรคการเมืองมีหลายกลุ่มหลายก๊วน และมีการแยกตัวออกไปอยู่กับพรรคอื่นนั้น ถือเป็นเรื่องปกติทางการเมือง ซึ่งเรื่องนี้พรรคเพื่อไทยเองน่าจะเข้าใจดีที่สุด เพราะไม่ว่าจะเป็นสมัยพรรคไทยรักไทย มาจนถึงพรรคพลังประชาชน หรือพรรคเพื่อไทย ล้วนมีหลายกลุ่มหลายก๊วน จนต้องแยกแกนนำพรรคแต่ละคนไปคุมแต่ละก๊วนมาแล้ว ซึ่งเรียกได้ว่าเกิดปัญหามากกว่าพรรคพลังประชารัฐด้วยซ้ำ ดังนั้น ไม่อยากให้นายประเสริฐรีบมโนไปเองว่า พรรคพลังประชารัฐจะต้องเป็นเหมือนพรรคเพื่อไทย เพราะอย่างน้อยอุดมการณ์ทางการเมือง โดยเฉพาะความเด็ดขาดกับการทุจริตคอรัปชั่นนั้น ไม่เหมือนกับพรรคเพื่อไทย ที่มีอดีตรัฐมนตรีถูกตัดสินจำคุกอย่างแน่นอน
นายธนกร กล่าวอีกว่า ยืนยันว่าวันนี้ พล.อ.ประยุทธ์ยังทำหน้าที่นายกฯ ในการบริหารประเทศเพื่อแก้ปัญหาความเดือดร้อนให้กับประชาชน และไม่มีความจำเป็นใดๆ ที่จะต้องยุบสภาฯ เพราะไม่เกิดประโยชน์อะไรเลยกับประชาชน มีแต่จะต้องเสียงบประมาณในการจัดการเลือกตั้งใหม่ เพียงเพื่อตอบสนองความต้องการของพรรคการเมืองบางพรรค คนบางกลุ่ม ที่แอบหวังว่าจะ มีโอกาสได้เข้ามาบริหารประเทศบ้าง ขณะที่พรรคร่วมรัฐบาลนั้นก็ยังเหนียวแน่น คงมีแต่พรรคร่วมฝ่ายค้าน ที่พยายามยุยงรายวัน หวังจะให้เกิดการเปลี่ยนขั้วทางการเมืองให้ได้ ทั้งๆ ที่รู้อยู่เต็มอกว่า เป็นแค่ความฝัน แต่ก็ยังขอให้ได้ฝัน
"แม้ว่าพรรคร่วมฝ่ายค้านจะยื่นญัตติขอเปิดอภิปรายไม่ไว้วางใจรัฐมนตรีเป็นรายบุคคล ซึ่งจะทำให้ไม่สามารถยุบสภาฯ ได้ แต่ก็ไม่มีความจำเป็นที่ท่านนายกฯ จะต้องยุบสภาฯ เพราะรัฐบาลชุดนี้ไม่ได้ทำอะไรผิด รัฐบาลพร้อมชี้แจงฝ่ายค้านทุกประเด็น และจะใช้โอกาสนี้ทำความเข้าใจกับประชาชนด้วย ที่สำคัญ การอภิปรายไม่ไว้วางใจในหลายครั้งที่ผ่านมาของฝ่ายค้านได้พิสูจน์ให้ประชาชนเห็นแล้วว่า เป็นการอภิปรายแบบตัดแปะ เพราะข้อมูลที่นำมาอภิปรายนั้นไร้นำ้หนัก มีแต่ข้อกล่าวหาและการสาดโคลน ไม่ได้เกิดประโยชน์หรือสาระอะไรให้กับประชาชนและบ้านเมืองเลย"นายธนกร กล่าว
วันเสาร์ที่ 4 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจำวันที่ 4 ธันวาคม 2564 เวลา 08.30 น. สามารถสัญจรผ่านได้ 3 สายทาง ไม่สามารถผ่านได้ 4 สายทาง
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจำวันที่ 4 ธันวาคม 2564 เวลา 08.30 น. สามารถสัญจรผ่านได้ 3 สายทาง ไม่สามารถผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 4 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ สุราษฎร์ธานี นครศรีธรรมราช พัทลุง และชุมพร รวม 7 สายทาง สามารถสัญจรผ่านได้ 3 สายทาง และไม่สามารถผ่านได้ 4 สายทาง แบ่งเป็น น้ำท่วมสูง 3 สายทาง (3 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 60 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อำเภอทุ่งตะโก และสวี จังหวัดชุมพร โครงสร้างทางชำรุด (ช่วง กม. ที่ 5+000 - 5+100) และดินไหล่เขาสไลด์ (ช่วง กม. ที่ 5+400 - 5+450)
3. สายทาง นศ.3109 แยก ทล.403 - บ้านเทวบุรี อำเภอพรหมเมือง จังหวัดนครศรีธรรมราช
น้ำท่วมสูง 70 เซนติเมตร (ช่วง กม. ที่ 6+000 - 6+371)
4. สายทาง นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 55 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยง ปักเสาขาวแดงแสดงเขตแนวเส้นทาง บริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของ นายศักดิ์สยาม ชิดชอบรัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
วันพุธที่ 16 มีนาคม 2565
ดีอีเอส ร่วมประชุมตรวจราชการแบบบูรณาการ เขต 7 จ.ปัตตานี เร่งฟื้นฟูเศรษฐกิจหลังโควิด 19 สานต่อนโยบายหลักรัฐบาล
ดีอีเอส ร่วมประชุมตรวจราชการแบบบูรณาการ เขต 7 จ.ปัตตานี เร่งฟื้นฟูเศรษฐกิจหลังโควิด 19 สานต่อนโยบายหลักรัฐบาล
เมื่อวันที่ 16 มีนาคม 2565 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมการประชุมตรวจราชการแบบบูรณาการของผู้ตรวจราชการ ประจำปีงบประมาณ พ.ศ. 2565 รอบที่ 1 ของผู้ตรวจราชการสำนักนายกรัฐมนตรี เขต 7 (นายพิฆเนศ ต๊ะปวง) ผ่านสื่ออิเล็กทรอนิกส์ โดยได้ประชุมร่วมกับผู้ตรวจราชการกระทรวงต่าง ๆ และหน่วยงานที่เกี่ยวข้องในจังหวัดปัตตานี ณ ห้องประชุมศรีนครา ชั้น 4 อาคาร 2 ศาลากลางจังหวัดปัตตานี ซึ่งที่ประชุมร่วมพิจารณาวาระสำคัญเกี่ยวกับนโยบายหลักของรัฐบาล ได้แก่ การฟื้นฟูเศรษฐกิจและสังคมจากการแพร่ระบาดของโรคติดเชื้อไวรัสโคโรนา 2019 (โควิด-19) การจัดการสิ่งแวดล้อมสีเขียวเพื่อความยั่งยืน ตามแนวทางการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) การพัฒนาคุณภาพชีวิตกลุ่มเปราะบางรายครัวเรือน การเพิ่มมูลค่าสินค้าเกษตรแปรรูปและผลิตภัณฑ์ การเพิ่มศักยภาพและขีดความสามารถของเศรษฐกิจฐานราก การจัดการประมงอย่างยั่งยืน การแก้ไขปัญหามลพิษทางอากาศ การลดอุบัติเหตุทางถนน และการดำเนินการตามแผนพัฒนาจังหวัดและกลุ่มจังหวัด
**********************
วันอาทิตย์ที่ 17 เมษายน 2565
เร่งจ้างอีก 1.5 หมื่นคน! โครงการจ้างแรงงานชลประทาน ปี 65 สร้างรายได้เกษตรกรช่วงหน้าแล้ง
.....
กรมชลประทาน เผยความคืบหน้าโครงการจ้างแรงงานชลประทาน ประจำปีงบประมาณ 2565 เพื่อซ่อมแซม บำรุงรักษา ขุดลอก ปรับปรุงงานชลประทาน ฯลฯ ให้เกษตรกรมีรายได้ทดแทนจากการว่างเว้นการทำการเกษตรในช่วงฤดูแล้ง ตั้งเป้าจ้างแรงงานทั้งสิ้น 75,000 คน โดยปัจจุบันจ้างแล้ว 60,182 คน
.
3 จังหวัดที่มีการจ้างมากที่สุด คือ จ.อุบลราชธานี 3,552 คน จ.เชียงใหม่ 3,005 คน และ จ.นครรราชสีมา 2,926 คน ค่าจ้างอยู่ที่ 8,700 - 87,000 บ./คน (ขึ้นกับระยะการจ้าง) ขณะนี้จึงเหลืออีกกว่า 15,000 คน สำหรับการจ้างแรงงานตามเป้าหมายที่กำหนดไว้
.
เกษตรกรหรือประชาชนที่สนใจร่วมโครงการฯ ติดต่อสอบถาม - สมัครได้ที่ โครงการชลประทานใกล้บ้าน หรือสายด่วนกรมชลประทาน 1460
#ไทยคู่ฟ้า#ร่วมต้านโควิด19
-------------------
วันศุกร์ที่ 27 สิงหาคม 2564
กยศ. เผยผลการประเมินคุณธรรมและความโปร่งใส ประจำปี 2564 ได้คะแนน 94.30 อยู่ในระดับ A
กองทุนเงินให้กู้ยืมเพื่อการศึกษา (กยศ.) ได้รับคะแนนจากการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปี พ.ศ. 2564 อยู่ในเกณฑ์ระดับ A ด้วยคะแนน 94.30
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ได้เปิดเผยว่า “จากการที่สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ประกาศผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment หรือ ITA) ประจำปี พ.ศ. 2564 ผลปรากฏว่า กองทุนเงินให้กู้ยืมเพื่อการศึกษา ได้รับ 94.30 คะแนน เพิ่มขึ้นจากปี 2563 ที่ได้รับ 90.18 คะแนน โดยจัดอยู่ในลำดับที่ 3 จากหน่วยงานประเภทกองทุน ซึ่งผลการประเมินดังกล่าวได้วัดจากความคิดเห็นของผู้มีส่วนได้ส่วนเสียทั้งภายในและภายนอกที่มีต่อการดำเนินงานกองทุน การเปิดเผยข้อมูลต่อสาธารณะ ตลอดจนนโยบายการป้องกันการทุจริต โดยกองทุนได้ให้ความสำคัญต่อการกำกับดูแลกิจการที่ดีตามหลักธรรมาภิบาล ดำเนินงานด้วยคุณธรรมและระบบการบริหารจัดการที่โปร่งใส ตรวจสอบได้ ซึ่งเกิดจากความร่วมมือร่วมใจของคณะกรรมการ ผู้บริหาร บุคลากรกองทุน ตลอดจนหน่วยงานองค์กรทุกภาคส่วน และผู้เกี่ยวข้องทุกท่านที่ได้ให้การสนับสนุนการดำเนินงานกองทุนด้วยดีเสมอมา ทั้งนี้ กองทุนจะดำเนินงานภายใต้หลักการกำกับดูแลกิจการที่ดี เพื่อให้การบริหารจัดการเงินทุนหมุนเวียนเป็นไปอย่างยั่งยืน ควบคู่กับภารกิจหลักในการสร้างโอกาสทางการศึกษาให้เยาวชนไทยสืบไป” ผู้จัดการกองทุนฯ กล่าวในที่สุด
วันเสาร์ที่ 30 กรกฎาคม 2565
รัฐมนตรีว่าการกระทรวงยุติธรรม เร่งช่วยเหยื่อคดี FOREX-3D หลังสั่งฟ้อง 25 ราย ยึดทรัพย์ 570 ล้านบาท
รัฐมนตรีว่าการกระทรวงยุติธรรม เร่งช่วยเหยื่อคดี FOREX-3D หลังสั่งฟ้อง 25 ราย ยึดทรัพย์ 570 ล้านบาท เผย อยู่ระหว่างเฉลี่ยเงินคืนผู้เสียหาย เล็งแก้กฎหมายเอาผิดแม่ทีม ปิดช่องคนร้ายหอบเงินหนีนอกประเทศ เตรียมประสาน ธปท.หาแนวทาง
วันที่ 30 กรกฎาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการดำเนินคดีแชร์ลูกโซ่ FOREX-3D ว่า คดีนี้มีผู้เสียหายยื่นหนังสือร้องเรียนตั้งแต่ เดือน ต.ค. 2562 มีผู้เสียหาย จำนวน 9,804 คน มูลค่าความเสียหาย 1,908 ล้านบาท โดยกรมสอบสวนคดีพิเศษ (ดีเอสไอ) ได้รับเป็นคดีพิเศษตั้งแต่ เดือน พ.ย. 2562 และได้จับกุมตัวผู้ต้องหาหลักในคดีนี้พร้อมรถยนต์หรูเมื่อเดือน ม.ค. 2564 โดยที่ผ่านมาดีเอสไอ ได้บูรณาการร่วมกับ สำนักงานป้องกันและปราบปรามการฟอกเงิน (ปปง.) ในส่วนของการยึดทรัพย์สินที่เกี่ยวข้องกับการกระทำความผิดมาโดยตลอด โดยได้ยึดทรัพย์สิน 3 ครั้ง 184 รายการ ทั้งที่ดิน ห้องชุด บัญชีเงินฝาก รถยนต์และอื่นๆรวมมูลค่า 570 ล้านบาท และสั่งฟ้องผู้ต้องหาไป 25 ราย อยู่ระหว่างการสอบสวนและดำเนินการผู้กระทำผิดเพิ่มเติมอีก 16 ราย ในส่วนของทรัพย์สินนั้น อยู่ระหว่างการดำเนินการเพื่อเฉลี่ยทรัพย์สินคืนแก่ผู้เสียหาย
นายสมศักดิ์ กล่าวอีกว่า นอกจากนี้ ในส่วนของการป้องกันการกระทำผิดเกี่ยวกับแชร์ลูกโซ่ ทางดีเอสไอ ได้มีข้อสังเกตประเด็นข้อกฎหมายเพื่อเป็นแนวทางในการแก้ไขเพิ่มเติม พ.ร.ก.การกู้ยืมเงินที่เป็นการฉ้อโกงประชาชน พ.ศ.2527 ซึ่งส่วนสำคัญในแชร์ลูกโซ่ คือ แม่ทีม ที่เป็นกลไกสำคัญที่ทำให้เกิดแชร์ลูกโซ่ เป็นผู้เข้าร่วมลงทุนรายแรกๆ และได้รับผลประโยชน์ตอบแทนจากการชักชวนผู้อื่นด้วย แต่ในกฎหมายไม่มีบทลงโทษกำหนดไว้ ซึ่งทางดีเอสไอเห็นว่า ควรกำหนดบทลงโทษกับแม่ทีมหรือผู้ชักชวนที่รู้เห็น ว่าการลงทุนลักษณะนี้เป็นแชร์ลูกโซ่ ซึ่งควรแก้ไขในมาตรา 5/1 เพราะการลงโทษแม่ทีมหรือผู้ชักชวน จะเป็นการตัดข้อต่อของแชร์ลูกโซ่ได้ตั้งแต่ต้น แต่ก็ยังจะสามารถให้สิทธิกันแม่ทีมไว้เป็นพยาน เพื่อนำไปสู่การจับต้นตออีกด้วย
"ในเรื่องของการปรับแก้กฎหมายที่มีมานานให้สอดคล้องกับบริบทของปัจจุบันเป็นสิ่งที่เราควรทำให้เกิดประโยชน์สูงสุดแก่ประชาชน โดยอาจจะศึกษากฎหมายของประเทศอื่นๆควบคู่กันไปด้วยว่าสิ่งไหนเหมาะกับบ้านเราหรือไม่ ในส่วนของคดี FOREX-3D ผมขอให้หน่วยงานที่เกี่ยวข้องเร่งดำเนินการให้เร็วที่สุด เพราะคดีนี้มีคนเดือดร้อนจำนวนมาก ผู้เสียหายอยากได้เงินคืน ซึ่งหากเราจะแก้กฎหมายก็ให้คำนึงถึงวิธีการอายัดเงินให้เร็วด้วย เพื่อไม่ให้คนร้ายยักย้ายถ่านโอนเงินออกนอกประเทศได้ โดยอาจจะต้องหารือกับทาง ธนาคารแห่งประเทศไทย และสถาบันการเงินต่างๆ ให้ช่วยแนะนำในเรื่องนี้ด้วย"นายสมศักดิ์ กล่าว
วันศุกร์ที่ 26 พฤศจิกายน 2564
ธ.ก.ส. จับมือ 6 ภาคีเครือข่ายร่วมลดการเผาอ้อยเพื่อลดฝุ่นละออง PM 2.5
ธ.ก.ส. จับมือสมาคมชาวไร่อ้อย – โรงงานน้ำตาล ส่งเสริมเกษตรกรลดการเผาอ้อย เพื่อลดปัญหาฝุ่นละออง PM 2.5 และสนับสนุนการนำเทคโนโลยีและนวัตกรรมมาใช้ในการลดต้นทุนและเพิ่มมูลค่าผลผลิต พร้อมเสริมสินเชื่ออัตราดอกเบี้ยพิเศษ
ธ.ก.ส. จับมือสมาคมชาวไร่อ้อย – โรงงานน้ำตาล ส่งเสริมเกษตรกรลดการเผาอ้อย เพื่อลดปัญหาฝุ่นละออง PM 2.5 และสนับสนุนการนำเทคโนโลยีและนวัตกรรมมาใช้ในการลดต้นทุนและเพิ่มมูลค่าผลผลิต พร้อมเสริมสินเชื่ออัตราดอกเบี้ยพิเศษ เพื่อจูงใจให้เกษตรกรหันมาร่วมกันรักษาสิ่งแวดล้อมอย่างยั่งยืน นำร่องในพื้นที่กาญจนบุรี ราชบุรี และสุพรรณบุรี จำนวนพื้นที่กว่า 1.5 ล้านไร่ ตั้งเป้าลดการเผาอ้อยให้ได้ 100% ภายในปี 2566
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์ด้านมลพิษที่ทวีความรุนแรง จนส่งผลกระทบต่อสุขภาพและการดำเนินชีวิตของประชาชน โดยเฉพาะปัญหาฝุ่นละออง PM 2.5 ซึ่งปัญหาดังกล่าวส่วนหนึ่งเกิดจากการเผาอ้อยหลังการเก็บเกี่ยวของเกษตรกร เพื่อแก้ไขปัญหาอย่างยั่งยืน โดยเกษตรกรสามารถประกอบอาชีพควบคู่กับการดูแลสิ่งแวดล้อม ธ.ก.ส. ได้จับมือกับ 6 ภาคีเครือข่าย ประกอบด้วย สมาคมกลุ่มชาวไร่อ้อย เขต 7 ศูนย์ประสานงานโรงงานน้ำตาลลุ่มแม่น้ำแม่กลอง (กลุ่มโรงงานน้ำตาลลุ่มแม่น้ำแม่กลอง 9 โรงงาน และโรงงานน้ำตาลนิวกรุงไทย ที่เป็นพันธมิตร) สมาคมส่งเสริมอาชีพการเกษตรสุพรรณบุรี โรงงานอุตสาหกรรมน้ำตาลสุพรรณบุรี โรงงานน้ำตาลมิตรผล และโรงงานน้ำตาลรีไฟน์ชัยมงคล (อู่ทอง) ในการสนับสนุนและดูแลชาวไร่อ้อยที่เข้าร่วมโครงการลดการเผาอ้อยเพื่อลดฝุ่นละออง PM 2.5 ในพื้นที่ 3 จังหวัดที่มีการผลิตอ้อยมากที่สุดในประเทศไทย ได้แก่ กาญจนบุรี ราชบุรี และสุพรรณบุรี
โดยการดำเนินงานนอกจากการส่งเสริมความรู้ความเข้าใจในปัญหาที่เกิดขึ้น ยังมุ่งเน้นนำนวัตกรรมและเทคโนโลยีมาใช้ในการลดต้นทุนและเพิ่มผลผลิตให้เหมาะสมในแต่ละสภาพพื้นที่เพาะปลูกอ้อย เช่น การสนับสนุนให้ชาวไร่อ้อยปรับพื้นที่รองรับรถตัดอ้อยเพื่อหลีกเลี่ยงปัญหาการขาดแคลนแรงงานเก็บเกี่ยวอ้อยและการเผาอ้อย การส่งเสริมให้ชาวไร่อ้อยที่มีความพร้อมได้จัดซื้อเครื่องอัดใบอ้อย (Square Balers) เพื่อส่งขายให้กับโรงงานน้ำตาลในพื้นที่นำไปใช้เป็นเชื้อเพลิงเสริมในกระบวนการผลิตน้ำตาลและผลิตกระแสไฟฟ้าชีวมวล ซึ่งเป็นการช่วยเพิ่มรายได้และรักษาสภาพสิ่งแวดล้อมในพื้นที่ รวมถึง ธ.ก.ส. ให้การสนับสนุนชาวไร่อ้อยด้วยสินเชื่อพิเศษในแต่ละขนาดพื้นที่ (Farm Size) เพื่อให้สามารถประกอบอาชีพ การทำไร่อ้อยได้อย่างยั่งยืน โดยการนำนวัตกรรมและเทคโนโลยีการบริหารจัดการไร่อ้อยที่ทันสมัย (Smart Farming) มาปรับใช้เพื่อให้เกิดผลตอบแทนคุ้มค่ามากขึ้น
นายธนารัตน์ กล่าวอีกว่า ความร่วมมือดังกล่าว ตั้งเป้าหมายลดการเผาอ้อยลงร้อยละ 20 ในปี 2564 จำนวนพื้นที่ 319,627 ไร่ ปี 2565 ลดลงร้อยละ 50 จำนวนพื้นที่ 799,067 ไร่ และภายในปี 2566 ลดลง ร้อยละ 100 จำนวนพื้นที่ 1,598,133 ไร่ หรือครอบคลุมพื้นที่ปลูกอ้อยทั้งหมดใน 3 จังหวัดดังกล่าว ซึ่งหากประสบความสำเร็จ จะขยายไปยังพื้นที่อื่น ๆ เพื่อสร้างสิ่งแวดล้อมที่ดีอย่างยั่งยืน ตามนโยบายส่งเสริมการควบคุมดูแลภูมิอากาศจากภาวะโลกร้อน ซึ่งเป็นภารกิจสำคัญของทุกประเทศในขณะนี้
วันศุกร์ที่ 8 เมษายน 2565
รมช.เปิดตัวแพลตฟอร์ม "หวานน้อยสั่งได้" ทางเลือกคนรักสุขภาพ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดตัวแพลตฟอร์ม “หวานน้อยสั่งได้”  โดยในปี 2565 ตั้งเป้ามีร้านค้ารวมแพลตฟอร์ม 2,400 ร้าน ครอบคลุมทุกจังหวัด  พร้อมมอบป้ายหวานน้อยร้อยละ 5 และหวานน้อยสั่งได้ ให้กับร้านค้าที่เข้
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดตัวแพลตฟอร์ม “หวานน้อยสั่งได้”โดยในปี 2565 ตั้งเป้ามีร้านค้ารวมแพลตฟอร์ม 2,400 ร้าน ครอบคลุมทุกจังหวัด พร้อมมอบป้ายหวานน้อยร้อยละ 5 และหวานน้อยสั่งได้ ให้กับร้านค้าที่เข้าร่วมโครงการที่ บริเวณโถงอาคาร 1 ชั้น 1 กรมอนามัย กระทรวงสาธารณสุข******************************** เมษายน 2565
วันพุธที่ 27 ตุลาคม 2564
กรมการขนส่งทางราง ร่วมหารือ รฟท. รฟฟท. ติดตามการป้องกันการลักขโมยสายไฟ
การป้องกันผู้บุกรุก การปิดรั้วข้างทางรถไฟ และการแก้ปัญหาเรื่องเสียงรถไฟชานเมืองสายสีแดง
วันนี้ (27 ต.ค. 64) กรมการขนส่งทางราง (ขร.) กระทรวงคมนาคม ลงพื้นที่จุดที่เกิดเหตุการณ์ลักขโมยสายไฟ และสำรวจการปิดรั้วสองข้างทางของรถไฟชานเมืองสายสีแดง (บริเวณจุดร่วมทางรถไฟ กม.11 ใกล้กับสถานีกลางบางซื่อ) โดยจากสำรวจพบว่า ยังมีประชาชนเข้ามาค้าขายในเขตทางรถไฟ และมีประชาชนเดินข้ามทางรถไฟในบริเวณดังกล่าว ซึ่งทาง ขร. ได้ประสานการรถไฟแห่งประเทศไทยแล้วทราบว่า หลังจากวันที่ 23 ธันวาคม 2564 ขบวนรถไฟโดยสารจะย้ายไปใช้ทางยกระดับด้านบน และจะยกเลิกที่หยุดรถกม. 11 (บริเวณถนนเลียบทางรถไฟชุมชนไทรคู่ ถนนกำแพงเพชร 2 ) พร้อมทั้งแก้ไขปิดทางเข้าเขตทางรถไฟบริเวณดังกล่าวเพิ่มเติมทั้งหมด นอกจากนี้ ที่ผ่านมา รฟท. ได้ดำเนินการติดตั้งรั้วที่ชำรุด/หาย ให้สมบูรณ์แล้ว และ รฟฟท. ได้ดำเนินการจัดชุดลาดตระเวนเพื่อป้องกันการลักลอบการตัดสายไฟตลอดแนวเส้นทางแล้ว โดย ขร. จะจัดทำรายงานการติดตามการป้องกันการเกิดเหตุดังกล่าว สรุปได้ ดังนี้
1. รฟท. ดำเนินการรื้อย้ายบันไดไม้ที่มีคนลักลอบวางไว้ออก รวมทั้งเจรจาให้ผู้บุกรุกในพื้นที่เขตทางออกนอกพื้นที่ดังกล่าว และติดตั้งรั้วกั้นเพิ่มเติมต่อไป
2. รฟฟท. จะยังคงจัดชุดลาดตระเวนเพื่อป้องกันเหตุลักลอบตัดสายไฟอย่างต่อเนื่อง หากจับกุมได้ ให้ดำเนินคดีให้ถึงที่สุด
3. รฟฟท.ดำเนินการตรวจวัดความสั่นสะเทือนและเสียงในเส้นทางรถไฟชานเมืองสายสีแดง ตามรอบประเมินผลติดตามการดำเนินงานตามมาตรการที่กำหนดไว้ในรายงานการวิเคราะห์ผลกระทบสิ่งแวดล้อม (EIA) เป็นประจำทุก 6 เดือน
จากนั้นคณะได้เดินทางต่อไปยังโรงเรียนอนุบาลธนินทร ถนนวิภาวดีรังสิต เพื่อทำการตรวจวัดเสียง เนื่องจาก ขร. ได้รับการแจ้งเรื่องร้องเรียนปัญหามลภาวะทางเสียงของรถไฟฟ้าชานเมืองสายสีแดง (ช่วงสถานีดอนเมือง-สถานีหลักหก) โดยเบื้องต้น ขร. ได้ทำการตรวจสอบระยะห่างของโรงเรียนกับเส้นทางรถไฟฟ้าสายสีแดงแล้ว พบว่ามีระยะห่างกันประมาณ 50 เมตร และได้ดำเนินการวัดค่าระดับเสียงสูงสุดจากทั้งในขบวนรถ และจากบริเวณโรงเรียน ช่วงเวลาที่รถไฟฟ้าวิ่งผ่าน พบว่าค่าเบื้องต้นยังไม่เกินเกณฑ์ตามมาตรฐาน โดยวัดค่าได้ 78.2 เดซิเบลจากจุดที่ที่มีการร้องเรียน ทั้งนี้ ขร. จะจัดทำรายงานไปยังกระทรวงคมนาคมเพื่อประสานมอบหมายให้ผู้ที่เกี่ยวดำเนินการแก้ไขและอำนวยความสะดวกกับประชาชนต่อไป
วันพุธที่ 16 มีนาคม 2565
รัฐมนตรีว่าการกระทรวงยุติธรรม ยันทุกอย่างทำตามกฎหมายให้ความเป็นธรรมกับครอบครัว"แตงโม"  ชี้"หมอพรทิพย์"เข้ามาร่วมสังเกตการณ์ได้ วอนทุกฝ่ายต้องไม่ล้ำเส้นแย่งบทบาทกัน
รัฐมนตรีว่าการกระทรวงยุติธรรม ยันทุกอย่างทำตามกฎหมายให้ความเป็นธรรมกับครอบครัว"แตงโม"  ชี้"หมอพรทิพย์"เข้ามาร่วมสังเกตการณ์ได้ วอนทุกฝ่ายต้องไม่ล้ำเส้นแย่งบทบาทกัน
นายสมศักดิ์ เทพสุทิน รัฐมนตรีว่ากระทรวงกระทรวงยุติธรรม กล่าวถึงการหาความกระจ่าง ในคดีของแตงโม นิดา ที่ตอนนี้ศพอยู่ในการควบคุมดูแลของสถาบันนิติวิทยาศาสตร์ กระทรวงยุติธรรม หลังจากที่เมื่อวานนี้ครอบครัวย้ายศพออกมาจากสถาบันนิติเวช โรงพยาบาลตำรวจว่า ได้มอบหมายให้ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นผู้รับผิดชอบ เนื่องจากมีความรู้ในด้านนี้ ที่ผ่านมาตนเองได้ติดตามคดีนี้อย่างต่อเนื่อง ประชาชนและสังคมยังคงมีข้อสงสัยหลายประการ บทบาทของกระทรวงยุติธรรม คือ ต้องทำให้เกิดความยุติธรรมสูงสุด ไม่สามารถทำตามใจคนใดคนหนึ่งได้ และต้องทำเพื่อสังคมและส่วนรวมเกิดความสบายใจ อันไหนที่ขัดแย้งจะไม่ทำเด็ดขาด
นายสมศักดิ์ กล่าวอีกว่า ส่วนแพทย์หญิงคุณหญิงพรทิพย์ โรจนสุนันท์ สมาชิกวุฒิสภา (ส.ว.) ถ้าสถาบันนิติวิทยาศาสตร์เชิญไป ก็สามารถเข้ามาร่วมสังเกตการณ์ชันสูตรในรอบที่ 2 ได้ ทุกอย่างตรงไปตรงมาอยู่แล้ว ไม่มีปัญหา แต่ถ้าใครต่อใครเข้ามาดูแล้ว มีปัญหาไปหมด เท่ากับผลทางวิชาการยังไม่ชัดเจน ยังไงหนึ่งบวกหนึ่งต้องเป็นสองอยู่แล้ว คดีนี้อยากให้ค่อยๆคุยกัน ไม่ควรล้ำบทบาทหน้าที่ของกันและกัน ทุกอย่างจะจบได้ด้วยความถูกต้อง กระทรวงยุติธรรมจะตรวจสอบให้เกิดความกระจ่าง ไม่ว่าจะเป็นคดีนี้ หรือคดีอื่นๆ ส่วนการจะผ่าศพในรอบที่ 2 ต้องเป็นไปตามระเบียบของกระทรวง และได้ย้ำกับเลขานุการรัฐมนตรีฯ ต้องทำให้ละเอียดตามกฏหมาย และทำให้เกิดความเป็นธรรมกับแตงโมและครอบครัว
วันอาทิตย์ที่ 28 พฤศจิกายน 2564
โฆษกรัฐบาลเผย นายกฯ ชื่นชมเด็กไทย โชว์แนวคิดแอปฯ “เชื่อมชาวนาขายข้าวถึงบ้าน” คว้าแชมป์ระดับอาเซียน
โฆษกรัฐบาลเผย นายกฯ ชื่นชมเด็กไทย โชว์แนวคิดแอปฯ “เชื่อมชาวนาขายข้าวถึงบ้าน” คว้าแชมป์ระดับอาเซียน
วันนี้ (28 พ.ย. 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมเด็กไทยคือ น.ส.วรดา ประไพกรเกียรติ (น้องต้นหลิว) และ น.ส.กัญจรีย์ ศุภวิทยา (น้องปิ่นปิ๊น) นักเรียนชั้นมัธยมศึกษาปีที่ 5 จากโรงเรียนเซนต์โยเซฟคอนเวนต์ ทีม “Youth Forward” ที่ได้รับรางวัลชนะเลิศในการแข่งขัน ASEAN DSE ปี 2564 ด้วยการนำเสนอแนวคิดการพัฒนาแอปพลิเคชัน “เชื่อมชาวนาขายข้าวถึงบ้าน” โดยใช้ Data วิเคราะห์ปัญหาภาคการเกษตรของอาเซียน ยกระดับคุณภาพชีวิต-เพิ่มรายได้ ช่วยเหลือชาวนาซึ่งถือเป็นอาชีพหลักของประเทศไทยและในภูมิภาคอาเซียนมีคุณภาพชีวิตที่ดีขึ้นและให้เกษตรกรสามารถขายข้าวผ่านแอปฯ ให้กับผู้บริโภคได้โดยตรงโดยไม่ผ่านพ่อค้าคนกลาง ทั้งนี้ แนวคิดดังกล่าวเป็นการใช้ประโยชน์จาก Big Data และเทคโนโลยีดิจิทัลให้เกิดประโยชน์สูงสุดอย่างแท้จริงควบคู่กับกระบวนการคิดวิเคราะห์อย่างเป็นระบบซึ่งสอดคล้องกับนโยบายของนายกรัฐมนตรีและรัฐบาล ในการใช้เทคโนโลยีดิจิทัลเข้ามาขับเคลื่อนประเทศรวมถึงวางรากฐานเด็กเยาวชนของประเทศไทยและของประชาคมอาเซียนไปสู่อนาคตที่ยั่งยืน
โฆษกประจำสำนักนายกรัฐมนตรี กล่าวว่า นอกจากท่านนายกรัฐมนตรี จะชื่นชมแนวคิดการพัฒนาแอปฯ ซึ่งเป็นการใช้ความคิดอย่างสร้างสรรค์ควบคู่เทคโนโลยี ในการวิเคราะห์ข้อมูลอย่างเป็นระบบ ยังประทับใจทักษะการแก้ปัญหา (Problem Solving Skill) และปฏิภาณไหวพริบที่เฉลียวฉลาดของเด็กไทยทั้ง 2 คน ในการตอบคำถามของคณะกรรมการฯ โดยเฉพาะคำถามที่ระบุ “หากเกษตรกรไม่มีอินเทอร์เน็ต หรือสัญญาณขัดข้องจะทำอย่างไร? ซึ่งน้องทั้งสองคนตอบว่า แอปฯ จะมีข้อมูลอีเมล และเบอร์โทรศัพท์เพื่อเป็นอีกทางเลือกให้กับลูกค้าติดต่อ ส่งผลให้สามารถเอาชนะใจกรรมการ และคว้าแชมป์มาครองได้สำเร็จ
"ท่านนายกรัฐมนตรียังเห็นว่า การเข้าร่วมในเวที ASEAN DSE ระดับภูมิภาค ก็เป็นโอกาสที่ดีที่ทำให้เด็กไทยได้เรียนรู้ทักษะนอกห้องเรียนด้วยทั้งด้านการสื่อสาร การแลกเปลี่ยนเรียนรู้ความคิดเห็นร่วมกัน อันจะเสริมทักษะด้านการทำงานเป็นทีม ตลอดจนทักษะอื่น ๆ ที่จำเป็นอย่าง Soft Skill ซึ่งเป็นทักษะในศตวรรษที่ 21 ที่เด็กไทยยุคใหม่ควรมีด้วย" นายธนกร กล่าว
วันพฤหัสบดีที่ 4 พฤศจิกายน 2564
ผู้ประกอบการ ปลื้ม!! ขอบคุณนายกรัฐมนตรี และ รมว.แรงงาน แก้ปัญหาขาดแคลนแรงงานและรักษาการจ้างงาน
ผู้ประกอบการ ปลื้ม!! ขอบคุณนายกรัฐมนตรี และ รมว.แรงงาน แก้ปัญหาขาดแคลนแรงงานและรักษาการจ้างงาน
เมื่อวันที่4พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานให้การต้อนรับดร.ทวีเกียรติรองสวัสดิ์ประธานสภาองค์การนายจ้างแห่งชาติในโอกาสนำตัวแทนสภาองค์การนายจ้างสภาองค์การลูกจ้างและผู้ประกอบการที่ใช้แรงงานต่างด้าวเพื่อหารือแนวทางการแก้ไขปัญหาการขาดแคลนแรงงานโดยเฉพาะแนวทางการนำแรงงานต่างด้าวที่จะเข้ามาทำงานในประเทศไทยอย่างถูกต้องตามกฎหมายเพื่อสอดคล้องกับความต้องการของผู้ประกอบการและรองรับการฟื้นฟูเศรษฐกิจภายหลังการเปิดประเทศตั้งแต่วันที่1พฤศจิกายนเป็นต้นมาตามนโยบายรัฐบาลรวมทั้งที่ได้ดำเนินโครงการส่งเสริมและรักษาระดับการจ้างงานแก่ผู้ประกอบการเอสเอ็มอีเพื่อให้ภาคธุรกิจเดินหน้าต่อไปได้ณห้องประชุมชั้น5อาคารกระทรวงแรงงานโดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนายบุญชอบสุทธมนัสวงษ์ปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
โอกาสนี้ประธานสภาองค์การนายจ้างแห่งชาติได้มอบกระเช้าดอกไม้เพื่อขอบคุณและให้กำลังใจนายสุชาติชมกลิ่นรัฐมนตรีว่าการกระทรวงแรงงานที่ได้ช่วยเหลือแรงงานต่างด้าวให้สามารถขึ้นทะเบียนได้อย่างถูกต้องตามกฎหมายพร้อมทั้งดูแลผู้ประกอบการSMEsทั้งในเรื่องสวัสดิการสังคมตลอดจนด้านประกันสังคมได้แก่การให้ความช่วยเหลือตามมาตรการเยียวยาผู้ประกันตนมาตรา33มาตรา39และมาตรา40
ดร.ทวีเกียรติรองสวัสดิ์ประธานสภาองค์การสภานายจ้างแห่งชาติกล่าวว่าวันนี้ได้นำผู้นำแรงงานตัวแทนสภาองค์การนายจ้างสภาองค์การลูกจ้างสมาคมนายจ้างสหภาพลูกจ้างและผู้ประกอบการแรงงานต่างด้าวมาให้กำลังใจรัฐมนตรีว่าการกระทรวงแรงงานในการทำงานที่ได้ให้ความช่วยเหลือนายจ้างลูกจ้างมาโดยตลอดจึงได้มาให้กำลังใจท่านรัฐมนตรีสุชาติในวันนี้เพื่อให้ท่านได้ทำงานเพื่อเกิดประโยชน์กับพี่น้องแรงงานต่อไป
นางสาวอิสรีย์ภักหาญสวัสดิ์รองประธานองค์การนายจ้างแห่งชาติกล่าวว่าขอขอบคุณไปยังท่านนายกรัฐมนตรีพลเอกประยุทธ์จันทร์โอชาที่ได้มอบสิ่งดีๆในยามวิกฤตกับผู้ประกอบการสามารถผลิตสินค้าเพื่อการส่งออกและกระจายการจ้างงานได้วันนี้ได้เข้าพบรัฐมนตรีว่าการกระทรวงแรงงานเพื่อให้กำลังใจและชื่นชมในการทำงานของท่านที่ได้เยียวยาช่วยเหลือผู้ประกอบการSMEsผู้ประกอบการรายเล็กรายน้อยให้สามารถอยู่ได้ในสภาวะวิกฤตของการระบาดของโรคติดเชื้อโควิด– 19
ขณะที่นายชินมินโบชมรมMOU TIC (พม่า)กล่าวว่าวันนี้ได้มาให้กำลังใจรัฐมนตรีที่ดูแลแรงงานต่างด้าวให้ได้รับสิทธิเท่าเทียมกันกับคนไทยเป็นอย่างดี
+++++++++++++++++++
กองเผยแพร่และประชาสัมพันธ์
4พฤศจิกายน2564
วันอังคารที่ 19 ตุลาคม 2564
สมอ. ยกระดับมาตรการเข้มข้น สกัดสินค้าไม่ได้มาตรฐานก่อนถึงมือผู้บริโภค
สมอ. ยกระดับมาตรการเข้มข้นป้องกันสินค้าไม่ได้มาตรฐานทะลักเข้ามาในประเทศ  เตรียมบูรณาการกรมศุลกากรสุ่มตรวจหน้าด่านทั่วประเทศ พร้อมบูรณาการความร่วมมือ สคบ. อย. ตรวจควบคุมสินค้าอุปโภค บริโภค ป้องกันอันตรายที่จะเกิดกับผู้บริโภค
สมอ. ยกระดับมาตรการเข้มข้น สกัดสินค้าไม่ได้มาตรฐานก่อนถึงมือผู้บริโภค
สมอ. ยกระดับมาตรการเข้มข้นป้องกันสินค้าไม่ได้มาตรฐานทะลักเข้ามาในประเทศ เตรียมบูรณาการกรมศุลกากรสุ่มตรวจหน้าด่านทั่วประเทศ พร้อมบูรณาการความร่วมมือ สคบ. อย. ตรวจควบคุมสินค้าอุปโภค บริโภค ป้องกันอันตรายที่จะเกิดกับผู้บริโภค
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งการให้ สมอ.      เพิ่มมาตรการเชิงรุกในการตรวจควบคุมการจำหน่ายสินค้าในท้องตลาด และทางออนไลน์ให้มากยิ่งขึ้น โดยเฉพาะสินค้าเครื่องใช้ไฟฟ้าในบ้านที่มีการโฆษณาผ่านทางทีวีดิจิทัล และสื่อออนไลน์ ในช่วงที่ประชาชนต้องใช้ชีวิตอยู่ที่บ้าน เนื่องจากการแพร่ระบาดของโรคโควิด-19 โดยบูรณาการการทำงานร่วมกับหน่วยงานที่มีภารกิจด้านการคุ้มครองผู้บริโภค เช่น อย. และ สคบ. ร่วมกันทำงานเชิงรุกเพื่อตรวจสอบคุณภาพสินค้าในท้องตลาดอย่างเข้มงวด
นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม (สมอ.) เปิดเผยภายหลังเข้ารับตำแหน่งเลขาธิการ สมอ. ว่า สมอ. จะเพิ่มความเข้มงวดในการตรวจควบคุมไม่ให้สินค้าด้อยคุณภาพทะลักเข้ามาในประเทศเพื่อคุ้มครองความปลอดภัยของผู้บริโภค ด้วย 3 มาตรการหลัก ได้แก่ 1) บูรณาการความร่วมมือกับกรมศุลกากรในการสุ่มตรวจสินค้าที่ด่านศุลกากรทั่วประเทศ 2) เพิ่มความถี่ในการตรวจติดตามเมื่อผู้รับใบอนุญาตได้นำสินค้าเข้ามาจำหน่ายในประเทศ โดยบูรณาการความร่วมมือกับสำนักงานอุตสาหกรรมจังหวัด 3) สมอ. จะตรวจติดตาม ณ โรงงานที่ตั้งในต่างประเทศทันทีที่สถานการณ์การแพร่ระบาดของโควิด-19 คลี่คลาย เพราะที่ผ่านมา สมอ. ไม่สามารถส่งเจ้าหน้าที่เดินทางไปตรวจโรงงานในต่างประเทศได้ หลังจากนี้ สมอ. จะเพิ่มความเข้มงวดในการตรวจติดตามมากยิ่งขึ้น เพื่อดูแลความปลอดภัยของผู้บริโภคให้ได้ใช้สินค้าที่มีคุณภาพตามมาตรฐาน
เลขาธิการ สมอ. กล่าวเพิ่มเติมว่า “นอกจากจะเพิ่มมาตรการความเข้มข้นในการตรวจควบคุมการจำหน่ายสินค้าแล้ว ยังบูรณาการการทำงานร่วมกับหน่วยงานที่มีภารกิจด้านการคุ้มครองผู้บริโภค เช่น สำนักงานคณะกรรมการคุ้มครองผู้บริโภค (สคบ.) และสำนักงานคณะกรรมการอาหารและยา (อย.) ในการตรวจควบคุมสินค้าในท้องตลาด รวมทั้งร้านค้าออนไลน์ ตลอดจนควบคุมการตลาดแบบตรง และการจำหน่ายสินค้าผ่านทางรายการโทรทัศน์ โดยมีการส่งต่อข้อมูลระหว่างหน่วยงานเพื่อประโยชน์ในการตรวจติดตามและควบคุมสินค้าให้เป็นไปตามมาตรฐาน ก่อนถึงมือผู้บริโภค” เลขาธิการ สมอ. กล่าวทิ้งท้าย
วันอังคารที่ 1 กุมภาพันธ์ 2565
“อนุทิน” เผยผลการฉีดวัคซีนเด็ก 5-11 ปีมีโรคประจำตัววันแรก ไม่พบอาการรุนแรง
รองนายกรัฐมนตรีและรัฐมนตรีว่าการกระทรวงสาธารณสุข เผย การฉีดวัคซีนโควิดในเด็กอายุ 5-11 ปี ที่มีโรคประจำตัว 7 กลุ่มโรควันแรก ที่สถาบันสุขภาพเด็กฯ รวมกว่า 150 คน ภาพรวมเป็นไปด้วยความเรียบร้อย ไม่พบอาการรุนแรง บางส่วนมีไข้ ปวดบริเวณที่ฉีดเล็กน้อย
รองนายกรัฐมนตรีและรัฐมนตรีว่าการกระทรวงสาธารณสุข เผย การฉีดวัคซีนโควิดในเด็กอายุ 5-11 ปี ที่มีโรคประจำตัว 7 กลุ่มโรควันแรก ที่สถาบันสุขภาพเด็กฯ รวมกว่า 150 คน ภาพรวมเป็นไปด้วยความเรียบร้อย ไม่พบอาการรุนแรง บางส่วนมีไข้ ปวดบริเวณที่ฉีดเล็กน้อยเหมือนในผู้ใหญ่ ถือเป็นอาการปกติที่เกิดขึ้นได้
วันนี้ (1 กุมภาพันธ์ 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า กระทรวงสาธารณสุขได้จัดบริการฉีดวัคซีนโควิด 19 ในเด็กอายุ 5-11 ปี ซึ่งเป็นวัคซีนที่มีประสิทธิภาพและความปลอดภัย ผ่านการรับรองจากสำนักงานคณะกรรมการอาหารและยา (อย.) แล้ว โดยเริ่มจากกลุ่มที่มีโรคประจำตัว 7 กลุ่มโรคก่อน การฉีดวันแรกที่สถาบันสุขภาพเด็กแห่งชาติมหาราชินีเมื่อวันที่ 31 มกราคม 2565 ที่ผ่านมา ได้รับรายงานจาก นพ.อดิศัย ภัตตาตั้ง ผู้อำนวยการสถาบันสุขภาพเด็กแห่งชาติมหาราชินี ว่า ภาพรวมเป็นไปด้วยความเรียบร้อย มีผู้ปกครองสมัครใจให้บุตรหลานฉีดวัคซีนประมาณ 150 กว่าคน จากการติดตามอาการหลังการฉีดโดยให้ผู้ปกครองรายงานผ่านระบบที่สถาบันสุขภาพเด็กฯ จัดทำไว้ พบว่าทุกรายอาการปกติบางรายมีอาการไข้หรือปวดบริเวณที่ฉีดเล็กน้อย ซึ่งเป็นอาการที่เกิดขึ้นได้ตามปกติเหมือนในผู้ใหญ่ ยังไม่พบอาการสำคัญที่น่ากังวล
“จากการเยี่ยมชมการให้บริการฉีดวัคซีนในเด็กอายุ 5-11 ปีของสถาบันสุขภาพเด็กฯ เมื่อวานถือว่าจัดบริการได้อย่างดี เจ้าหน้าที่มีการสวมชุดสัตว์ต่างๆ มีการเปิดการ์ตูนให้เด็กได้รับชมระหว่างรอ ช่วยให้เด็กรู้สึกผ่อนคลาย ไม่เกิดความเครียดในการมารับวัคซีน รวมถึงมีการใช้ห้องตรวจปกติมาเป็นห้องฉีดวัคซีน เพื่อไม่ให้เด็กมองเห็นกันจนอาจเกิดความกลัวหรือกังวลต่อการฉีด ทราบว่าการจัดบริการรอบต่อไป จะใช้ห้องตรวจที่ว่างมาปรับเป็นจุดฉีด ซึ่งจะรองรับได้สูงสุดถึงวันละ 500 คน และจะมีการนัดผู้ปกครองที่สมัครใจพาบุตรหลานมารับบริการต่อไป” นายอนุทินกล่าว
นายอนุทินกล่าวต่อว่า สำหรับการฉีดเด็กอายุ 5-11 ปีที่มีโรคประจำตัวจะดำเนินการฉีดที่โรงพยาบาลภายใต้ดุลยพินิจของกุมารแพทย์ ซึ่งผู้ปกครองสามารถติดต่อโรงพยาบาลใกล้บ้านเพื่อนัดหมายในการมารับวัคซีนได้ โดยกรมควบคุมโรคได้จัดส่งวัคซีนไฟเซอร์สำหรับเด็กอายุ 5-11 ปี กระจายไปยังจังหวัดต่างๆ ทั่วประเทศ ทั้งนี้ การฉีดวัคซีนให้กับเด็กขึ้นอยู่กับความสมัครใจของผู้ปกครอง และได้ประสานกับกระทรวงศึกษาธิการเพื่อดำเนินการจัดฉีดในเด็กอายุ 5-11 ปีทั่วไปที่โรงเรียนในระยะถัดไปแล้ว
************************************** 1 กุมภาพันธ์ 2565
วันอังคารที่ 26 เมษายน 2565
ออมสิน เปิดกู้ “SMEs เต็มสุข เต็มสิบ” ช่วยเหลือผู้ประกอบการกลาง-เล็กได้ไปต่อ ปลดล็อคหลักประกัน กู้ไม่เกิน 5 ล้าน บสย ค้ำประกันเต็มวงเงิน
สินเชื่อ GSB SMEs เต็มสุข เต็มสิบ จัดทำขึ้นเป็นพิเศษเพื่อผู้ประกอบการ SMEs ขนาดกลางและขนาดย่อม ที่มีศักยภาพและต้องการเงินทุน แต่ขาดหลักประกันหรือมีหลักประกันไม่เพียงพอ โดยกู้เพื่อเป็นเงินลงทุนและเสริมสภาพคล่องในกิจการ หรือกู้เพื่อการรีไฟแนนซ์
นายวิทัย รัตนากร ผู้อำนวยการธนาคารออมสิน เปิดเผยว่า จากสถานการณ์การแพร่ระบาดโควิด-19 ที่ส่งผลกระทบต่อเนื่องโดยเฉพาะผู้ประกอบการ SMEs ขนาดกลางและขนาดย่อม โดยที่ผ่านมาธนาคารได้ให้ความช่วยเหลือในหลายมาตรการตามข้อสั่งการของรัฐบาลโดยพลเอกประยุทธ์ จันทร์โอชา นายกรัฐมนตรี ซึ่งผลกระทบจากสถานการณ์การแพร่ระบาดของโควิด-19 ก็ยังมีอยู่ ล่าสุดธนาคารออมสิน ได้เปิดให้กู้ สินเชื่อ GSB SMEs เต็มสุข เต็มสิบ เพื่อช่วยเหลือผู้ประกอบการ SMEs ทุกกลุ่มกิจการ โดยเปิดให้กู้ได้ทั้งผู้ประกอบการ SMEs ที่เป็นบุคคลธรรมดา และนิติบุคคล ให้วงเงินกู้สูงสุดไม่เกิน 10 ล้านบาท อัตราดอกเบี้ย 6 เดือนแรก เริ่มต้นที่ 2.99% ต่อปี ปลอดชำระเงินต้นสูงสุด 2 ปีและผ่อนได้นานสูงสุด 10 ปี สำหรับหลักประกันการกู้สามารถจะเลือกใช้บรรษัทประกันสินเชื่ออุตสาหกรรมขนาดย่อม หรือ บสย. ค้ำประกันสินเชื่อทั้งวงเงิน (กรณีกู้ไม่เกิน 5 ล้านบาท) หรือใช้สมุดเงินฝากออมสิน สลากออมสินพิเศษ พันธบัตร ที่ดินและอาคาร โฉนดที่ดิน หรือคอนโดมีเนียม เป็นหลักประกัน กรณีหลักประกันไม่เพียงพอสามารถใช้ บสย.ร่วมค้ำประกันด้วยก็ได้ ทั้งนี้ ผู้สนใจสามารถยื่นกู้ได้ตั้งแต่บัดนี้เป็นต้นไป จนถึงวันที่ 30 ธันวาคม 2565 ที่สาขาธนาคารออมสินทุกแห่งทั่วประเทศ
สินเชื่อ GSB SMEs เต็มสุข เต็มสิบ จัดทำขึ้นเป็นพิเศษเพื่อผู้ประกอบการ SMEs ขนาดกลางและขนาดย่อม ที่มีศักยภาพและต้องการเงินทุน แต่ขาดหลักประกันหรือมีหลักประกันไม่เพียงพอ โดยกู้เพื่อเป็นเงินลงทุนและเสริมสภาพคล่องในกิจการ หรือกู้เพื่อการรีไฟแนนซ์จากสถาบันการเงินอื่น ซึ่งเป็นความตั้งใจของธนาคารออมสินที่อยากช่วยให้ผู้ประกอบการเข้าถึงแหล่งเงินกู้ได้อย่างทั่วถึงด้วยเงื่อนไขที่ผ่อนปรน สามารถผ่านพ้นความยากลำบากนี้และดำเนินธุรกิจต่อไปได้
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/pr-news-26-04-65/
วันอังคารที่ 23 พฤศจิกายน 2564
ครม. อนุมัติ 1,500 ล้านบาทให้ ธ. ออมสิน เปิด “มาตรการสินเชื่อสร้างงาน สร้างอาชีพ” เป็นเงินทุนเริ่มต้นในการประกอบอาชีพ หรือเสริมสภาพคล่องให้กับผู้ประกอบอาชีพช่างทุกประเภท
ครม. อนุมัติ 1,500 ล้านบาทให้ ธ. ออมสิน เปิด “มาตรการสินเชื่อสร้างงาน สร้างอาชีพ” เป็นเงินทุนเริ่มต้นในการประกอบอาชีพ หรือเสริมสภาพคล่องให้กับผู้ประกอบอาชีพช่างทุกประเภท ตัดผม เสริมสวย โชห่วย ค้าปลีก ค้าส่ง ผู้ขับขี่รถสาธารณะ
วันนี้ (23 พ.ย. 2564) นายธนกร วังบุญคงชนะ โฆษกประจำสำนักนายกรัฐมนตรี เผยที่ประชุมคณะรัฐมนตรีเห็นชอบให้ธนาคารออมสินดำเนินมาตรการสินเชื่อสร้างงาน สร้างอาชีพ โดยอนุมัติวงเงิน 1,500 ล้านบาท ในส่วนที่ธนาคารออมสินขอชดเชยความเสียหายที่เกิดจากหนี้ที่ไม่ก่อให้เกิดรายได้ หรือ NPL ร้อยละ 30 ของวงเงินสินเชื่อที่อนุมัติทั้งหมด 5,000 ล้านบาท ทั้งนี้ เพื่อให้ธนาคารออมสินสนับสนุนสินเชื่อเพื่อเป็นเงินเริ่มทุนเริ่มต้นในการประกอบอาชีพ หรือเสริมสภาพคล่องให้สามารถกลับมาประกอบอาชีพหรือดำเนินธุรกิจต่อไปได้ ทั้งยังช่วยลดการพึ่งพาสินเชื่อที่มีอัตราดอกเบี้ยสูงหรือสินเชื่อนอกระบบ โดยมีรายละเอียดมาตรการ ฯ ดังนี้
-กลุ่มเป้าหมาย ได้แก่ 1)ผู้เริ่มประกอบอาชีพและผู้ประกอบการรายย่อย เช่นผู้ผ่านการอบรมอาชีพ “ช่าง” ทุกประเภท เช่น ช่างปูน ช่างแอร์ ช่างไฟฟ้าช่างเชื่อม ช่างซ่อมอุปกรณ์ เป็นต้น และผู้ที่ไม่ใช่ช่าง เช่น เสริมสวยหรือตัดผมชาย คนขายของออนไลน์ เป็นต้น โดยมีใบประกาศนียบัตรหรือวุฒิบัตรที่ผ่านการอบรมจากหน่วยงานภาครัฐหรือเอกชนหรือเอกสาร อื่นๆตามประเภทของอาชีพหรือมีประสบการณ์ ในการประกอบอาชีพดังกล่าว 2) ผู้ประกอบการขนาดย่อม ที่มีสถานที่จำหน่ายแน่นอน เช่นค้าปลีก ค้าส่ง โชห่วย แฟรนไชส์ เป็นต้น โดยมีทะเบียนพาณิชย์ ทะเบียนการค้า สัญญาแฟรนไซส์ หรือเอกสารแสดงความเป็นเจ้าของอื่น ๆ และ 3) ผู้ขับขี่รถสาธารณะ เช่น ผู้ขับขี่รถแท็กซี่ รถตู้สาธารณะ รถขนส่งสินค้า รถบรรทุก โดยมีใบอนุญาตขับขี่รถสาธารณะหรือเอกสาร อื่นๆตามประเภทของอาชีพ
-วงเงินรวม 5,000 ล้านบาท
-วงเงินสินเชื่อ ไม่เกินรายละ 300,000 บาท
-ระยะเวลาการขอยื่นสินเชื่อ ตั้งแต่วันที่คณะรัฐมนตรีมีมติเห็นชอบถึง 30 กันยายน 2565
- ระยะเวลาการกู้ รวมระยะเวลาทั้งสิ้นต้องไม่เกิน 5 ปี (ปลอดชำระเงินต้นและดอกเบี้ย 6 งวดแรก)
- อัตราดอกเบี้ยร้อยละ 3.99 ต่อปี
“แม้สถานการณ์โควิด-19 ในไทยจะคลี่คลายแต่ ยังมีประชาชนและผู้ประกอบการที่ได้รับผลกระทบทั้งรายได้ลดลง ขาดเงินทุนสำหรับการมาเริ่มประกอบอาชีพใหม่ หรือต้องการเสริมสภาพคล่องให้ธุรกิจเดินต่อไปได้ ดังนั้น คณะรัฐมนตีจึงเห็นชอบให้ ธนาคารออมสินดำเนิน “มาตรการสินเชื่อสร้างงาน สร้างอาชีพ” ซึ่งธนาคารออมสินยังจะจัดให้มีการฝึกอบรม เพื่อส่งเสริมความรู้ทางการเงินละยกระดับทักษะในการประกอบอาชีพให้กับลูกค้า รวมทั้งจัดหาอุปกรณ์การค้าและสถานที่จำหน่ายสินค้า ซึ่งคาดว่าจะช่วยเหลือประชาชนให้สามารถกลับมาประกอบอาชีพหรือดำเนินธุรกิจต่อไปได้ ประมาณ 60,000 รายด้วย” นายธนกรฯ กล่าวเพิ่มเติม
--------------------
วันพฤหัสบดีที่ 6 มกราคม 2565
รมช.ประภัตร เผยกระทรวงเกษตรฯ เร่งแก้ไขปัญหาราคาสุกรแพง
รมช.ประภัตร เผยกระทรวงเกษตรฯ เร่งแก้ไขปัญหาราคาสุกรแพง พร้อมดึงทุกภาคส่วนร่วมแก้ไขทั้งระยะสั้น และระยะยาว ลดต้นทุน สร้างความมั่นคงในอาชีพให้ผู้เลี้ยงรายย่อย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่า จากสถานการณ์ราคาเนื้อสุกรสดในประเทศปรับราคาเพิ่มสูงขึ้น ส่วนหนึ่งเป็นผลมาจากการระบาดของโรคติดเชื้อไวรัสโคโรนา ซึ่งส่งผลให้ความต้องการของตลาดในประเทศลดลง ประกอบกับเกษตรกรและผู้ประกอบการบางส่วนปรับแผนการผลิต ลดจำนวนสุกรลง รวมถึงปัญหาโรคระบาดในสุกรที่เกิดขึ้นในช่วงสองปีที่ผ่านมา ทำให้ประเทศเพื่อนบ้านต้องการสุกรจากไทยเป็นจำนวนมาก เนื่องจากประเทศไทยสามารถควบคุมการระบาดของโรคได้อย่างมีประสิทธิภาพ ส่งผลให้ตลาดสุกรในประเทศมีไม่เพียงพอ ทำให้ราคาเนื้อสุกรสดปรับตัวสูงขึ้น ดังนั้น กรมปศุสัตว์ ภายใต้การกำกับดูแลของกระทรวงเกษตรฯ ได้หารือร่วมกับ กระทรวงพาณิชย์ และหน่วยงานที่เกี่ยวข้อง มีการพิจารณาห้ามส่งออกสุกรมีชีวิตเป็นการชั่วคราว เป็นเวลา 3 เดือน ตั้งแต่วันที่ 6 มกราคม 2565 - วันที่ 5 เมษายน 2565 โดยคาดว่าจะช่วยให้มีสุกรมีชีวิต กลับเข้าสู่ระบบตลาดในประเทศประมาณ 1 ล้านตัว ซึ่งจะช่วยให้ราคาเนื้อสุกรสดในประเทศมีโอกาสปรับลดลง โดยหลังจากการขับเคลื่อนมาตรการดังกล่าวฯ แล้ว กระทรวงเกษตรฯ จะเร่งดำเนินการมาตรการระยะสั้น และระยะยาวในทันที โดยจะเร่งฟื้นฟูผู้เลี้ยงรายย่อย 180,000 ราย ส่งเสริมการจัดหาพันธุ์สุกรให้ในราคาทุน โดยจะขอความร่วมมือจากผู้ประกอบการรายใหญ่ เพื่อให้ผลิตลูกสุกรเพิ่ม ส่งให้เกษตรกรรายย่อยเลี้ยง โดยจะใช้เงินทุนจากธนาคาร ธ.ก.ส. ภายใต้ “โครงการสานฝันสร้างอาชีพ ยกระดับรายได้เกษตรกร” เข้ามาสนับสนุน เพื่อใช้เป็นต้นทุนในการดำเนินการ นอกจากนี้ กระทรวงเกษตรฯ กระทรวงพาณิชย์ และหน่วยงานที่เกี่ยวข้องกำลังร่วมหารือถึงความเป็นไปได้ที่จะนำเข้าสุกรจากประเทศเพื่อนบ้านเพื่อให้เพียงพอต่อความต้องการของตลาดในประเทศในระยะสั้น
อย่างไรก็ตาม ราคาเนื้อสุกรสดในประเทศที่ที่มีราคาสูงในขณะนี้ ส่วนหนึ่งเป็นผลมาจากราคาอาหารสัตว์ที่ปรับตัวสูงขึ้น จากการสำรวจ พบว่าต้นทุนของเกษตรกรในการเลี้ยงสุกรให้ได้น้ำหนัก 100 กิโลกรัม มีค่าอาหารเฉลี่ย 6,000 บาท/ตัว แต่จากการสำรวจเดิมของคณะอนุกรรมการต้นทุนการผลิตสุกร ประเมินไว้ที่ 3,300 บาท/ตัว ดังนั้น ต้องทบทวนอีกครั้งให้ตรงกันและเป็นต้นทุนที่แท้จริง รวมถึงต้องขอความร่วมมือผู้กับผู้ประกอบการผลิตอาหารสัตว์ ให้ปรับลดราคาลง โดยวันที่ 1 กุมภาพันธ์ 2565 มาตรการต่างๆ จะผ่อนคลายลง และสามารถนำเข้าสินค้าได้เป็นปกติ ซึ่งจะทำให้ราคาวัตถุดิบสำหรับผลิตอาหารสัตว์ถูกลง โดยภาครัฐจะเร่งหารือมาตรการต่างๆ เพื่อช่วยในเรื่องของการนำเข้าวัตถุดิบอาหารสัตว์ให้ต้นทุนถูกลง อาทิ ลดภาษี รวมถึงการงดเว้นค่าธรรมเนียมต่างๆ
รมช.ประภัตร กล่าวเพิ่มเติมว่า ได้สั่งการให้กรมปศุสัตว์ เตรียมคู่มือและแผนการอบรม การจัดการฟาร์มแบบ Good Farming Management (GFM) “ฟาร์มที่มีระบบการป้องกันโรคและการเลี้ยงสัตว์ที่เหมาะสม” ซึ่งมีราคาไม่สูงมาก และจะช่วยยกระดับการเลี้ยง การจัดการให้มีความปลอดภัยทางชีวภาพ และป้องกันโรคระบาดได้อย่างมีประสิทธิภาพ ระบบการบันทึกข้อมูล การพัฒนาคุณภาพผลผลิต เพื่อให้ได้สินค้าปศุสัตว์และผลผลิตมีความปลอดภัยต่อผู้บริโภค